**Latviešu rakstu mini-valoda**

Rakstu valodas konstrukciju pieraksts metavalodā ļauj aprakstīt, kādas ir pareizas konstrukcijas. Pieraksts metavalodā dod iespēju par konkrētu konstrukciju noskaidrot, vai šī konstrukcija ir pareiza.

Jebkura sintakses apraksta metode sastāv no divu veidu elementiem:

* terminālie simboli, t.i., tie, kas tiešā veidā parādās programmas tekstā, un
* neterminālie simboli jeb jēdzieni, kas, izmantojot aprakstu, tiek noteiktā veidā izvesti, lai beigu beigās nonāktu līdz terminālajiem simboliem.

Neterminālā simbola (jēdziena)nosaukumu rakstām kursīvā (italic). Neterminālā simbola definīciju iesāk ar nosaukumu, aiz kura seko kols. Neterminālā simbola apraksts seko nākošajās rindās aiz nosaukuma ar papildus atkāpi no malas.

Terminālo simbolu rakstām parastā rakstā.

*teksts:*

*teikums* *teikums* [opt]

*teikums:*

*priekšmets* *izteicējs*

*priekšmets:*

Jānis

dators

*izteicējs:*

domā

guļ

Jautājums: Vai ir pareizs teikums – **Jānis guļ**?

Atbilde: Jā, jo Jānis ir *priekšmets* un guļ ir *izteicējs*.

Jautājums: Vai ir pareizs teikums – **dators strādā**?

Atbilde: Nē, jo dators ir *priekšmet*s, bet stŗādā nav *izteicējs*.

Jautājums: vai ir pareizs teikums – **guļ Jānis**?

Atbilde: Nē, jo guļ nav *priekšmets*.

Jautājums: vai ir pareizs teksts – Jānis guļ dators domā?

Atbilde: Jā, jo ir pareizs *teikums*, kam seko pareizs *teikums*.